Flere borgere i Aalborg Kommune vågnede i dag op til en økonomisk dyrere hverdag. Fra i dag er det blevet dobbelt så dyrt at have en parkeringslicens i Aalborg og Nibe. Prisen for at købe licens til forruden for at kunne parkere uden tidsbegrænsning på tidsbegrænsede parkeringspladser - er ved årsskiftet steget til det dobbelte. Nu koster en parkeringslicens 1.250 kroner om året. Prisstigningen giver Aalborg Kommune 800.000 kroner i kassen om året. Den nye pris for parkeringslicens blev besluttet, da kommunen lagde budget for 2016.
I Aalborg kommune stiger den årlige parkerings-licens til det dobbelte.